
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 17. decembra noteikumos Nr. 663 "Kultūras ministrijas padotībā esošo profesionālās izglītības iestāžu maksas pakalpojumu cenrādis"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu, atbilstoši Ministru kabineta 2011.gada 3.maija noteikumu Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – MK noteikumi Nr.333) 18.1.apakšpunktam, kā arī ņemot vērā Ministru kabineta 2023.gada 11.aprīļa rīkojumu Nr.205 “Par Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju un Mākslu izglītības kompetences centra “Latgales Mūzikas un mākslas vidusskola” izveidi” (turpmāk – MK rīkojums Nr.205).
1.2. Mērķis
Mērķa apraksts
Projekta mērķis ir veikt grozījumus Ministru kabineta 2019.gada 17.decembra noteikumos Nr.663 “Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – MK noteikumi Nr.663), lai nodrošinātu to aktualizāciju saistībā ar Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju, izveidojot jaunu izglītības iestādi Mākslu izglītības kompetences centru “Latgales Mūzikas un mākslas vidusskola”.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreiz spēkā esošais cenrādis ir apstiprināts ar MK noteikumiem Nr.663. Iepriekšējie grozījumi MK noteikumos Nr.663, ar kuriem tika aktualizētas izglītības iestāžu pakalpojumu cenas, tika veikti 2022.gada 20.decembrī (Ministru kabineta 2022.gada 20.decembra noteikumi Nr.809). Saskaņā ar MK rīkojuma Nr.205 1.punktu ar 2023.gada 1.augustu tiek reorganizētas Kultūras ministrijas padotībā esošās valsts profesionālās izglītības iestādes – Rēzeknes Mākslas un dizaina vidusskola un Jāņa Ivanova Rēzeknes mūzikas vidusskola, apvienojot tās, un izveidota Kultūras ministrijas padotībā esoša profesionālās izglītības iestāde – Mākslu izglītības kompetences centrs “Latgales Mūzikas un mākslas vidusskola”. MK rīkojuma Nr.205 2.punkts nosaka, ka Mākslu izglītības kompetences centrs “Latgales Mūzikas un mākslas vidusskola” ir Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas mācību programmu, funkciju, tiesību, saistību, bilancē esošās mantas, finanšu līdzekļu, lietvedības un arhīva pārņēmējs. Atbilstoši MK rīkojuma Nr.205 4.punktam Saskaņā ar Profesionālās izglītības likuma 16.1 panta ceturto daļu Latgales Mūzikas un mākslas vidusskolai no 2023.gada 1.augusta tiek noteikts mākslu izglītības kompetences centra statuss.
Problēmas un risinājumi
Problēmas apraksts
Ņemot vērā to, ka ar 2023.gada 1.augustu tiek reorganizētas divas Kultūras ministrijas padotībā esošās profesionālās vidējās izglītības iestādes – Rēzeknes Mākslas un dizaina vidusskola un Jāņa Ivanova Rēzeknes mūzikas vidusskola, izveidojot jaunu Kultūras ministrijas padotībā esošu profesionālas vidējās izglītības iestādi Mākslu izglītības kompetences centru “Latgales Mūzikas un mākslas vidusskola”, nepieciešams veikt grozījumus MK noteikumos Nr.633, lai minētajos noteikumos un to pielikumā svītrotu abu reorganizējamo izglītības iestāžu sniegtos maksas pakalpojumus un noteiktu jaunizveidojamā Mākslu izglītības kompetences centra “Latgales Mūzikas un mākslas vidusskola” maksas pakalpojumus un to izcenojumus.
Risinājuma apraksts
Lai nodrošinātu grozījumus MK noteikumos Nr.633 saistībā ar Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju un Mākslu izglītības kompetences centra “Latgales Mūzikas un mākslas vidusskola” izveidi, tiek veiktas šādas izmaiņas MK noteikumos Nr.633:

1. No MK noteikumu Nr.633 pielikuma (turpmāk – cenrādis) tiek svītroti punkti par reorganizējamo izglītības iestāžu sniegtajiem pakalpojumiem. No cenrāža tiek svītrots 4.punkts par Jāņa Ivanova Rēzeknes mūzikas vidusskolas sniegtajiem maksas pakalpojumiem un cenrāža 6.punkts par Rēzeknes Mākslas un dizaina vidusskolas sniegtajiem maksas pakalpojumiem.

2. Cenrādis tiek papildināts ar jaunu 4.punktu, kurā tiek noteikts jaunās izglītības iestādes – Mākslu izglītības kompetences centra “Latgales Mūzikas un mākslas vidusskola” sniegtie maksas pakalpojumi un to izcenojumi, cenrādī pēc būtības saglabājot Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas esošos maksas pakalpojumus un to cenas. Mākslu izglītības kompetences centra “Latgales Mūzikas un mākslas vidusskola” cenrādī tiek iekļauti šādi maksas pakalpojumi:
1) mācību maksa par profesionālās ievirzes mūzikas izglītības programmas apguvi (Projekta pielikumā ietvertā cenrāža 4.1.apakšpunkts). Minēto pakalpojumu līdz šim sniedza Jāņa Ivanova Rēzeknes mūzikas vidusskola, pakalpojuma cena netiek mainīta;
2) mācību maksa par profesionālās ievirzes mākslas izglītības programmas apguvi (Projekta pielikumā ietvertā cenrāža 4.2.apakšpunkts). Minēto pakalpojumu līdz šim sniedza Rēzeknes Mākslas un dizaina vidusskola, pakalpojuma cena netiek mainīta;
3) mācību maksa par profesionālās ievirzes mākslas izglītības programmas apguvi Kaunatas vidusskolā, Gaigalavas pamatskolā un Sakstagala Jāņa Klīdzēja pamatskolā (Projekta pielikumā ietvertā cenrāža 4.3.apakšpunkts). Minēto pakalpojumu līdz šim sniedza Rēzeknes Mākslas un dizaina vidusskola, pakalpojuma cena netiek mainīta;
4) dienesta viesnīcas maksa izglītojamam (Projekta pielikumā ietvertā cenrāža 4.4.apakšpunkts). Līdz šim minēto pakalpojumu sniedza Rēzeknes Mākslas un dizaina vidusskola un tam cena ir noteikta cenrāža 6.6.apakšpunktā. Pakalpojuma cena tika noteikta atkarībā no tā, kas ir pakalpojuma saņēmējs (izglītojamais vai cita persona) un tā, cik izglītojamo dzīvoja vienā istabiņā. Taču jau ilgstošu laiku Rēzeknes Mākslas un dizaina vidusskolas dienesta viesnīca ir neapmierinošā tehniskā stāvoklī, un saskaņā ar Rēzeknes valstspilsētas būvvaldes 2023.gada 31.maija atzinumu par būves ekspluatācijas pārbaudi Nr.BIS-BV-15.1-2023-797(2023/11), Veselības inspekcijas 2023.gada 11.maija atzinumu Nr.2.4.7.-14/206 par darbības uzsākšanu vai turpināšanu, Rēzeknes Mākslas un dizaina vidusskolas dienesta viesnīca Raiņa ielā 9, Rēzeknē, tiks slēgta un vairs netiks izmantota, jo ir nepieciešami lieli finanšu ieguldījumi šīs ēkas atjaunošanai. Telpas Rēzeknes Mākslas un dizaina vidusskolas izglītojamo izmitināšanai tiks nomātas no Rēzeknes Tehnoloģiju akadēmijas Atbrīvošanas alejā 115, Rēzeknē. Vienlaikus šobrīd tiek risināts jautājums par iespējām piesaistīt finansējumu pašreizējo Rēzeknes Mākslas un dizaina vidusskolas dienesta viesnīcas Raiņa ielā 9, Rēzeknē, telpu renovācijai. Bet šobrīd vēl nav pieņemts lēmums par iespējamo risinājumu un tā finanšu avotiem. Līdz ar to, lai nodrošinātu izglītojamajiem dienesta viesnīcas pakalpojumus, paredzēts, ka Mākslu izglītības kompetences centrs “Latgales Mūzikas un mākslas vidusskola” izmantos pagaidu risinājumu, nomājot dienesta viesnīcai nepieciešamās telpas kādā no citām Rēzeknes valstspilsētā pieejamām dienesta viesnīcām. Ir iesāktas sarunas par telpu nomu izglītojamo izmitināšanai Rēzeknes Tehnoloģiju akadēmijas telpās Atbrīvošanas alejā 115, Rēzeknē. Ņemot vērā radušos situāciju, cenrādī tiek saglabāts tikai Mākslu izglītības kompetences centra “Latgales Mūzikas un mākslas vidusskola” dienesta viesnīcas pakalpojums izglītojamiem. Taču tā kā vēl nav noslēgti līgumi par telpām dienesta viesnīcai, kā arī nav zināmas faktiskās izmaksas, cenrāža 4.4.apakšpunkts nosaka, ka maksu par šo pakalpojumu Mākslu izglītības kompetences centrs “Latgales Mūzikas un mākslas vidusskola” noteiks, pamatojoties uz tāmi, ņemot vērā ar šī pakalpojuma sniegšanu saistītās izmaksas. Minētais ļaus elastīgāk reaģēt uz cenu izmaiņām un nodrošināt racionālu līdzekļu izmantošanu, nodrošinot, ka maksa par pakalpojumu tiek noteikta atbilstoši faktiskajām izmaksām. Lai nodrošinātu vienotu cenu aprēķināšanas metodiku minētajam pakalpojumam, sastādot izmaksu tāmi, Mākslu izglītības kompetences centrs “Latgales Mūzikas un mākslas vidusskola” izmantos MK noteikumos Nr.333 noteiktos principus, aizpildot un apstiprinot pakalpojumam maksas pakalpojuma izcenojuma aprēķinu atbilstoši MK noteikumu Nr.333 1.pielikumam, kurā tiks iekļautas konkrētā maksas pakalpojuma tiešās un netiešās izmaksas un cena noteikta, paredzot plānoto pakalpojumu vienību skaitu. Tā kā minētais pakalpojums tiks sniegts tikai Mākslu izglītības kompetences centra “Latgales Mūzikas un mākslas vidusskola” izglītojamiem, pakalpojumam netiek piemērots pievienotās vērtības nodoklis, pamatojoties uz Pievienotās vērtības nodokļa likuma 52.panta pirmās daļas 12.punktu.
5) trīs pakalpojumi, kas saistīti ar dažādu citu izglītības pakalpojumu sniegšanu, kas ietver sevī šādus pakalpojumus “Dalības maksa izglītības iestādes rīkotajā seminārā, konkursā vai meistarklasēs” (Projekta pielikumā ietvertā cenrāža 4.5.apakšpunkts), “Interešu izglītības programmas apguve” (Projekta pielikumā ietvertā cenrāža 4.6.apakšpunkts) un “Dalības maksa izglītības iestādes rīkotajos tālākizglītības kursos” (Projekta pielikumā ietvertā cenrāža 4.7.apakšpunkts). Minētos pakalpojumus līdz šim sniedza Jāņa Ivanova Rēzeknes mūzikas vidusskola. Taču turpmāk tos būs iespējams plašāk piemērot ne tikai Mākslu izglītības kompetences centra “Latgales Mūzikas un mākslas vidusskola” mūzikas struktūrvienības sniegtajiem pakalpojumiem, bet arī visiem Mākslu izglītības kompetences centra “Latgales Mūzikas un mākslas vidusskola” ar izglītības apguvi saistītajiem pakalpojumiem. Pakalpojumu cena netiek mainīta, un kā līdz šim tā tiks noteikta ar tāmes palīdzību;
6) trīs pakalpojumi, kas saistīti ar telpu nomu, kas ietver šādus pakalpojumus – “Ēdnīcas telpu noma ēdināšanas pakalpojumu sniedzējam Baznīcas ielā 34A, Rēzeknē” (Projekta pielikumā ietvertā cenrāža 4.8.apakšpunkts), “Klases (48 m2) noma Baznīcas ielā 34A, Rēzeknē” (Projekta pielikumā ietvertā cenrāža 4.9.apakšpunkts) un “Latvijas Mākslas akadēmijas filiāles telpu noma Baznīcas ielā 34A, Rēzeknē" (Projekta pielikumā ietvertā cenrāža 4.10.apakšpunkts). Līdz šim minēto pakalpojumu nodrošināja Rēzeknes Mākslas un dizaina vidusskola. Jāņa Ivanova Rēzeknes mūzikas vidusskolā telpu nomas pakalpojumi netika sniegti, jo tā atrodas no pašvaldības nomātajās telpās. Taču ņemot vērā, ka turpmāk Mākslu izglītības kompetences centrs “Latgales Mūzikas un mākslas vidusskola” atradīsies vairākās ēkās, minēto pakalpojumu nosaukumi tiek papildināti ar informāciju par iznomājamo telpu atrašanās vietu. Pakalpojumu cena netiek mainīta. 

3. Ņemot vērā to, ka no cenrāža tiek svītrots 6.punkts un cenrāža 4.punktā tiek noteikti Mākslu izglītības kompetences centra “Latgales Mūzikas un mākslas vidusskola” sniegtie maksas pakalpojumi un to izcenojumi, nepieciešams precizēt Kultūras ministrijas padotībā esošo profesionālās izglītības iestāžu maksas pakalpojumu numerāciju cenrādī. Tā kā cenrāža 6.punkts tiek svītrots, tad attiecīgi tiek precizēta pašreiz spēkā esošā cenrāža 7.-10.punkta numerācija.
4. Tā kā mainās cenrāža sniegto pakalpojumu numerācija, attiecīgi nepieciešams precizēt arī MK noteikumu Nr.633 3., 4. un 5.punktu par atlaižu un atbrīvojumu piemērošanu. Attiecībā uz Mākslu izglītības kompetences centru “Latgales Mūzikas un mākslas vidusskola” tiek saglabātas pašreiz noteiktās atlaides un atbrīvojumi mācību maksai profesionālās ievirzes izglītības programmās un dienesta viesnīcas izmantošanai izglītojamiem. Līdz ar to, MK noteikumu Nr.633 3., 4. un 5.punktā tiek svītroti punkti, kas attiecas uz reorganizējamo izglītības iestāžu – Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas sniegtajiem maksas pakalpojumiem (cenrāža 6.1., 6.6.1. un 6.6.2.apakšpunkts), un attiecīgi precizēta turpmākā MK noteikumu Nr.633 3., 4. un 5.punktā ietvertā cenrāža punktu numerācija par vienu punktu (ņemot vērā numerācijas izmaiņas cenrādī saistībā ar cenrāža 6.punkta svītrošanu).
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
skolēnu vecāki
citi izglītības iestādes pakalpojumu saņēmēji
Ietekmes apraksts
Pakalpojumu cenas pēc būtības nemainās, bet ņemot vērā Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju, no 2023.gada 1.augusta mainīsies pakalpojumu sniedzējs – Mākslu izglītības kompetences centrs “Latgales Mūzikas un mākslas vidusskola”.
Juridiskās personas
izglītības iestādes telpu nomnieki
izglītības iestādes aprīkojuma nomnieki
citi izglītības iestādes pakalpojumu saņēmēji
Ietekmes apraksts
Tā kā pakalpojumu cenas pēc būtības nemainās, tās neietekmēs pakalpojumu pieejamību, bet ņemot vērā Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju, no 2023.gada 1.augusta mainīsies pakalpojumu sniedzējs – Mākslu izglītības kompetences centrs “Latgales Mūzikas un mākslas vidusskola”, nepieciešamības gadījumā tiks pārslēgti līgumi par telpu nomu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2023
	Turpmākie trīs gadi (euro)

	
	
	2024
	2025
	2026

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	584 920
	0
	584 920
	0
	584 920
	0
	584 920

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	584 920
	0
	584 920
	0
	584 920
	0
	584 920

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	584 920
	0
	584 920
	0
	584 920
	0
	584 920

	2.1. valsts pamatbudžets
	584 920
	0
	584 920
	0
	584 920
	0
	584 920

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	Mākslu izglītības kompetences centra “Latgales Mūzikas un mākslas vidusskola” pārējā personāla, kuri būs iesaistīti maksas pakalpojumu sniegšanā un attiecīgi ietverti izmaksu detalizētajā aprēķinā, mēnešalga nav zemāka kā mēnešalgu skalas attiecīgās mēnešalgu grupas minimālais intervāls. 



Cita informācija
Projektam nav ietekmes uz valsts budžetu, jo Projekts tiek īstenots esošā budžeta ietvaros un tas neparedz pēc būtības jaunu pakalpojumu ieviešanu un pakalpojumu cenas netiek mainītas.

Projektā iekļauto Mākslu izglītības kompetences centra “Latgales Mūzikas un mākslas vidusskola” sniegto maksas pakalpojumu kalkulācija nav pievienota Projekta sākotnējās ietekmes novērtējuma ziņojuma (anotācijas) pielikumā, jo cenrāža 4.punktā noteiktie Jāņa Ivanova Rēzeknes mūzikas vidusskolas un cenrāža 6.punktā noteiktie Rēzeknes Mākslas un dizaina vidusskolas maksas pakalpojumi un to izcenojumi nemainās un šos maksas paskalojumus saskaņā ar Projekta pielikumā ietvertā cenrāža 4.punktu no 2023.gada 1.augusta sniegs Mākslu izglītības kompetences centrs “Latgales Mūzikas un mākslas vidusskola”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Kultūras ministrija, Jāņa Ivanova Rēzeknes mūzikas vidusskola, Rēzeknes Mākslas un dizaina vidusskola
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu institūcija piemēro sabiedrības līdzdalības kārtību to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka Projekta mērķis ir veikt grozījumus MK noteikumos Nr.663, lai nodrošinātu to aktualizāciju saistībā ar Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas reorganizāciju, izveidojot jaunu izglītības iestādi Mākslu izglītības kompetences centru “Latgales Mūzikas un mākslas vidusskola”, kas būtiski nemaina esošo regulējumu un sabiedrības līdzdalība par minēto izglītības iestāžu reorganizāciju tika īstenota MK rīkojuma Nr.205 sagatavošanas un saskaņošanas ietvaros, publisko apspriedi nav nepieciešams nodrošināt.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Kultūras ministrija
Jāņa Ivanova Rēzeknes mūzikas vidusskola
Rēzeknes Mākslas un dizaina vidusskola
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Jā
	Projekts nosaka, pamatojoties uz MK rīkojumu Nr.205 reorganizēto izglītības iestāžu – Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas pamata izveidotā Mākslu izglītības kompetences centra “Latgales Mūzikas un mākslas vidusskola” maksas pakalpojumus un to izcenojumu.

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Projekta pielikumā ietvertā cenrāža 4.punkts nosaka, ka Mākslu izglītības kompetences centrs “Latgales Mūzikas un mākslas vidusskola” kā MK rīkojumā Nr.205 noteiktais Rēzeknes Mākslas un dizaina vidusskolas un Jāņa Ivanova Rēzeknes mūzikas vidusskolas mācību programmu, funkciju, tiesību, saistību, bilancē esošās mantas, finanšu līdzekļu, lietvedības un arhīva pārņēmējs sniegs cenrāža 4.punktā noteiktos Jāņa Ivanova Rēzeknes mūzikas vidusskolas un cenrāža 6.punktā noteiktos Rēzeknes Mākslas un dizaina vidusskolas maksas pakalpojumus.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Projekts nodrošina pakalpojumu aktualizāciju atbilstoši veiktajām iestāžu strukturālajām izmaiņām.  
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

